钦定古今图书集成/明伦汇编/氏族典/第241卷 > 张廷蕴
## 钦定古今图书集成/明伦汇编/氏族典/第241卷 > 张廷蕴

按《五代史张廷蕴传》：“廷蕴，开封襄邑人也。少为宣武
军卒，去事晋，稍迁军校。常从庄宗征伐，先登力战，金
疮满体。庄宗壮之，以为帐前黄甲二十指挥、步军都
虞候、魏博三城巡检使。是时，庄宗在魏，以刘皇后从
行，刘氏多纵其下扰人为不法，人无敢言者，廷蕴辄
收而斩之。李继韬叛于潞州，庄宗遣明宗为招讨使”，
元行钦为都部署，廷蕴为马步军都指挥使，将兵为
前锋。廷蕴至潞，日已暮，即率兵百馀逾壕登城，城守
者不能御，遂破潞州。明旦，明宗与行钦后至，明宗心
颇慊之。廷蕴以功迁羽林都指挥使，申怀沂三州刺
史，金颍陇绛四州防御团练使、左监门卫上将军。开
运中，以疾卒。